விஜய் டிவியில் கமல்ஹாசன் தொகுத்து வழங்கிய பிக்பாஸ் நிகழ்ச்சியையும் தமக்கான பிரசார களமாக்கிக் கொண்டார் கமல்ஹாசன். அப்போது நான் ஏற்கனவே அரசியலுக்கு வந்துவிட்டேன் என பிரகடனம் செய்தார். வார இதழ் ஒன்றில் தொடரை எழுதி வரும் கமல்ஹாசன் வரும் 7-ந் தேதி முக்கியமான அறிவிப்பை வெளியிட இருப்பதாக கூறியிருந்தார். அப்படியானால் 7-ந் தேதி அரசியல் கட்சியை தொடங்குகிறாரா கமல்ஹாசன் என்ற கேள்வி எழுந்தது. இதற்கும் ட்விட்டரில் மறுப்பு தெரிவித்திருந்தார் கமல்ஹாசன். மேலும் தமது நற்பணி மன்றத்தினரை ஒருங்கிணைக்க ஆப் ஒன்றை நவம்பர் 7-ந் தேதி கமல்ஹாசன் வெளியிட இருப்பதாக தகவல்கள் வெளியாகின.